**Národná rada Slovenskej republiky**

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

## **VIII. volebné obdobie**

Číslo: CRD – 2494/2022

**1083a**

# **S p o l o č n á s p r á v a**

výborov Národnej rady Slovenskej republiky o výsledku prerokovania k návrhu na vyslovenie súhlasu Národnej rady Slovenskej republiky s Aktom Svetovej poštovej únie - 11. dodatkovým  protokolom k Ústave Svetovej poštovnej únie prijatým na 27. svetovom poštovom kongrese Svetovej poštovej únie (Abidžan, 09. - 27. 08. 2021) **(tlač 1083)**

**I.**

Predseda Národnej rady Slovenskej republiky rozhodnutím č. 1360 zo 14. novembra 2022 pridelil návrh na prerokovanie:

Ústavnoprávnemu výboru Národnej rady Slovenskej republiky a

Výboru Národnej rady Slovenskej republiky pre hospodárske záležitosti.

Za gestorský výbor určil Výbor Národnej rady Slovenskej republiky pre hospodárske záležitosti.

**II.**

Ústavnoprávny výbor Národnej rady Slovenskej republiky o návrhu rokoval 24. novembra 2022. Výbor **neprijal uznesenie,** keďže návrh uznesenia **nezískal** **súhlas nadpolovičnej väčšiny všetkých poslancov** podľa čl.  84 ods. 3 Ústavy Slovenskej republiky a § 52 ods. 4 zákona Národnej rady Slovenskej republiky č.  350/1996  Z.  z. o  rokovacom poriadku Národnej rady Slovenskej republiky v znení neskorších predpisov.

Výbor Národnej rady Slovenskej republiky pre hospodárske záležitosti o návrhu rokoval 28. novembra 2022 a prijal uznesenie č. 367, ktorým odporučil Národnej rade Slovenskej republiky podľa čl. 86 písm. d) Ústavy Slovenskej republiky **vysloviť súhlas**  s 11. dodatkovým  protokolom k Ústave Svetovej poštovnej únie prijatým na 27. svetovom poštovom kongrese Svetovej poštovej únie (Abidžan, 09. - 27. 08. 2021) a rozhodnúť, že ide o **medzinárodnú zmluvu podľa čl. 7 ods. 5** Ústavy Slovenskej republiky, ktorá má prednosť pred zákonmi.

**III.**

Gestorský výbor odporúča Národnej rade Slovenskej republiky

podľa čl. 86 písm. d) Ústavy Slovenskej republiky

**vysloviť súhlas**

s 11. dodatkovým  protokolom k Ústave Svetovej poštovnej únie prijatým na 27. svetovom poštovom kongrese Svetovej poštovej únie (Abidžan, 09. - 27. 08. 2021) a

**rozhodnúť,**

že ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.

Spoločná správa výborov Národnej rady Slovenskej republiky o prerokovaní  návrhu na vyslovenie súhlasu Národnej rady Slovenskej republiky s Aktom Svetovej poštovej únie - 11. dodatkovým  protokolom k Ústave Svetovej poštovnej únie prijatým na 27. svetovom poštovom kongrese Svetovej poštovej únie (Abidžan, 09. - 27. 08. 2021) **(tlač 1083a)**, vrátane návrhu uznesenia Národnej rady Slovenskej republiky, bola schválená uznesením gestorského výboru č. 368 z 29. novembra 2022.

Týmto uznesením výbor zároveň poveril spoločného spravodajcu **Ľuboša Krajčíra**, aby informoval o výsledku rokovania výborov, odôvodnil návrh a stanovisko gestorského výboru uvedené v spoločnej správe a predniesol návrh uznesenia Národnej rady Slovenskej republiky.

Bratislava 29. novembra 2022

Peter **K r e m s k ý,** v.r.

 predseda Výboru NR SR

pre hospodárske záležitosti

Príloha k spoločnej správe výborov

(tlač **1083a**)

### N á v r h

 číslo............

Uznesenie

Národnej rady Slovenskej republiky

z ............

k návrhu na vyslovenie súhlasu Národnej rady Slovenskej republiky s Aktom Svetovej poštovej únie - 11. dodatkovým  protokolom k Ústave Svetovej poštovnej únie prijatým na 27. svetovom poštovom kongrese Svetovej poštovej únie (Abidžan, 09. - 27. 08. 2021)

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

**Národná rada Slovenskej republiky**

podľa čl. 86 písm. d) Ústavy Slovenskej republiky

**vyslovuje súhlas**

s Aktom Svetovej poštovej únie - 11. dodatkovým  protokolom k Ústave Svetovej poštovnej únie prijatým na 27. svetovom poštovom kongrese Svetovej poštovej únie (Abidžan, 09. - 27. 08. 2021)

**a**

**rozhodla, že**

ide o medzinárodnú zmluvu podľa článku 7 ods. 5 Ústavy Slovenskej republiky, ktorá má prednosť pred zákonmi.